**Anton Olsson** (s. 26. tammikuuta 2003 Helsingborg, Ruotsi) on ruotsalainen jääkiekkopuolustaja, joka pelaa SHL-joukkue Skellefteå AIK:ssa.

Ura
---

### Seuraura

Olsson on Åstorps IK:n kasvatti. Hän siirtyi juniorina sittemmin Helsingborgs HC:hen, josta Olsson siirtyi kaudeksi 2017–2018 Malmö Redhawksin organisaatioon. Hän oli U16 Elitissä joukkueensa tehokkain puolustaja tehoilla 11+14=25, joilla Olsson jakoi sarjan puolustajien pistepörssin seitsemännen sijan Växjö Lakers HC:n Theo Angesvedin kanssa. Kaudella 2019–2020 hän oli kuudella osumallaan Redhawksin J20-joukkueen eniten maaleja tehnyt puolustaja Charlie Björlinin kanssa. Olsson debytoi kauden aikana myös seuran SHL-joukkueessa, jossa hän pelasi viisi runkosarjaottelua ilman tehopisteitä. Olsson teki SHL-debyyttinsä vain 16-vuotiaana 17. joulukuuta 2019 vieraissa HV71:tä vastaan. Hänet merkittiin Redhawksin seitsemänneksi puolustajaksi. Olsson sai ottelussa jääaikaa 5.35 minuuttia.

Marraskuussa 2020 Olsson teki Malmö Redhawksin kanssa kevääseen 2022 asti ulottuvan SHL-sopimuksen. Hän pelasi SHL:ssä varsinaisella tulokaskaudellaan 2020–2021 39 runkosarjaottelua tehden neljä syöttöpistettä ja kaksi playoff-ottelua ilman tehopisteitä.

Nashville Predators varasi Olssonin kolmannella kierroksella 72. pelaajana NHL:n varaustilaisuudessa 2021. Hän teki Malmö Redhawksissa SHL-uransa avausmaalin kauden 2021–2022 neljännellä kierroksella 23. syyskuuta 2021 Djurgårdens IF:ää vastaan. Olsson pelasi kauden aikana 39 runkosarjaottelua tehopistein 2+4=6.

Kaudeksi 2022–2023 Olsson siirtyi kaksivuotisella sopimuksella Skellefteå AIK:hon. Hän voitti kauden päätteeksi SHL-hopeaa. Kaudella 2023–2024, lokakuussa 2023 seura vuokrasi Olssonin 10. joulukuuta 2023 ulottuvalla sopimuksella SM-liigajoukkue Mikkelin Jukureihin, kun joukkueella oli käytettävissä vain seitsemän puolustajaa ja Lucas Nordsäter pitkään sivussa. Hän pelasi siellä seitsemän ottelua tehopistein 1+2=3 sekä kärsi myös yhden ottelun pelikiellon päähän kohdistuneesta taklauksesta, jonka kohteena oli KalPan Kasper Simontaival. Olssonin vuokrasopimus päätettiin kuitenkin jo marraskuun lopulla, kun hän joutui sivuun ylävartalovamman vuoksi.

### Maajoukkueura

Olsson pelasi alle 20-vuotiaiden MM-kilpailuissa vuonna 2023, jolloin hän voitti pronssia. Olsson pelasi myös alle 18-vuotiaiden MM-kilpailuissa vuonna 2021, jolloin hän voitti pronssia. Valmentajat valitsivat Olssonin Ruotsin turnauksen yhdeksi kolmesta parhaasta pelaajasta. Hän pelasi myös World U-17 Hockey Challengessa vuonna 2019. Yhteensä hän on pelannut 25 nuorten ja 20 poikien maaottelua.

Muuta
-----

Olssonin isoveli Albin pelaa hyökkääjänä Ruotsin viidenneksi korkeimmalla sarjatasolla HockeyTrean-joukkue Åstorps IK:ssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Malmö Redhawks | SuperElit | 9 | 2 | 0 | 2 | 2 | 2 | 1 | 0 | 1 | 0 |
| 2019–2020 | Malmö Redhawks | SuperElit | 26 | 6 | 11 | 17 | 18 | – | – | – | – | – |
|  | Malmö Redhawks | SHL | 5 | 0 | 0 | 0 | 0 | – | – | – | – | – |
| 2020–2021 | Malmö Redhawks | J20 Nationell | 7 | 1 | 3 | 4 | 2 | – | – | – | – | – | U18 | 7 | 0 | 3 | 3 | 8 |
|  | Malmö Redhawks | SHL | 39 | 0 | 4 | 4 | 31 | 2 | 0 | 0 | 0 | 0 |
| 2021–2022 | Malmö Redhawks | SHL | 39 | 2 | 4 | 6 | 6 | – | – | – | – | – |
| 2022–2023 | Skellefteå AIK | J20 Nationell | 4 | 4 | 0 | 4 | 2 | 1 | 0 | 0 | 0 | 0 | JMM | 4 | 0 | 1 | 1 | 0 |
|  | Skellefteå AIK | SHL | 41 | 3 | 4 | 7 | 27 | 5 | 0 | 0 | 0 | 2 |
| 2023–2024 | Skellefteå AIK | SHL | 18 | 0 | 1 | 1 | 0 | 4 | 0 | 0 | 0 | 2 |
|  | Jukurit | SM-liiga | 7 | 2 | 1 | 3 | 29 | – | – | – | – | – |
|  | AIK | Allsv. | 7 | 0 | 0 | 0 | 0 | 3 | 0 | 0 | 0 | 4 |
| 5 kautta | yhteensä | SHL | 142 | 5 | 13 | 18 | 64 | 11 | 0 | 0 | 0 | 4 |

Lähteet
-------

* Anton Olsson The Internet Hockey Databasessa (englanniksi)
* Anton Olsson Eurohockey-sivustolla (englanniksi)
* Anton Olsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Anton Olsson *Elite Prospects*. Everysport Media Group AB.  (englanniksi)
2. ↑  Elite Prospects - U16 Elit Stats 2017-2018 *eliteprospects.com*. Everysport Media Group AB. Viitattu 4.1.2021. (englanniksi)
3. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 4.1.2021. (englanniksi)
4. ↑  HV71 - MIF (Line Up) *stats.swehockey.se*.  17.12.2019. Svenska Ishockeyförbundet. Viitattu 23.10.2023. (englanniksi)
5. ↑  Anton Olsson *old.shl.se*. SHL AB. Viitattu 4.1.2021. (ruotsiksi)
6. ↑  Winnberg, Christian: Tvåårskontrakt för Anton Olsson *malmoredhawks.com*.  17.11.2020. Malmö Redhawks Ishockey AB. Viitattu 4.1.2021. (ruotsiksi)
7. ↑  MIF - DIF (3-2) *stats.swehockey.se*.  23.9.2021. Svenska Ishockeyförbundet. Viitattu 23.10.2023. (englanniksi)
8. ↑  Anton Olsson *old.shl.se*. SHL AB. Viitattu 23.10.2023. (ruotsiksi)
9. ↑  Söderlund, Samuel: Varmt välkommen, Anton Olsson! *skellefteaaik.se*.  20.4.2022. Skellefteå AIK Hockey. Viitattu 23.10.2023. (ruotsiksi)
10. ↑  Anton Olsson SHL:stä Jukurien takalinjoille *Jatkoaika.com*.  18.10.2023. Jatkoaika r.y. Viitattu 23.10.2023.
11. ↑  Seppä, Lassi: Jukuripuolustajan vuokrasopimus ennenaikaiseen päätökseen − loukkaantunut Anton Olsson palaa Ruotsiin *Jatkoaika.com*.  27.11.2023. Jatkoaika r.y. Viitattu 27.11.2023.
12. ↑  Albin Olsson *Elite Prospects*. Everysport Media Group AB.  (englanniksi)